VS001142
Datum: 1993-03-05T01:00:00.000+01:00
datum_sodbe_i_stopnje: 1999-09-25T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe prsne in trebušne votline in njihove posledice
fischer: srednje hudi primeri
odskodnina: 2200000 SIT
opombe: II Ips 552/2002. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

## Škodni dogodek

Na delovnem mestu, kjer je bila izpostavljena vplivom lesnega prahu, je zbolela za astmo.

## Poškodba

Astma je bila zgodaj odkrita, takojšnja sprememba delovnega mesta pa je bila uspešno preventivna, saj potem niso bili več ugotovljeni klinični znaki astme.

## Telesne bolečine

500000 SIT

#### Ambulantno zdravljenje

Pregledi zaradi diagnosticiranja in kontrolni pregledi.

#### Nevšečnosti med zdravljenjem

V krajšem obdobju te bolezni je trpela zaradi rinitisa in občasnih obdobij oviranega dihanja lažje stopnje; težave je imela tudi zvečer zaradi napadov kašlja, ki pa niso bili dolgotrajni; zaradi urtikarije je imela občutek srbenja, morala se je praskati, pojavili so se rdeči madeži, ki pa so kmalu izginili; neugodni so bili pregledi zaradi diagnosticiranja in kontrolni pregledi.

## Strah

400000 SIT Zaskrbljenost za izid zdravljenja pulmoloških in dermatoloških težav, ki je bila zaradi tožničinih subjektivnih lastnosti trajnejšega značaja.

## Zmanjšanje življenjske aktivnosti

1300000 SIT Začasno zmanjšane življenjske aktivnosti v času aktivne astme, predvsem zaradi nahodov in občasnih obdobij oviranega dihanja lahke stopnje. Težave zaradi urtikarije praviloma ne vplivajo na ZŽA, če se oškodovanec izogiba vzrokom, ki vplivajo nanjo, glavni vzrok pri tožnici pa je bilo mehanično draženje. Tožnica je zaradi strukturiranosti svojega ega pulmološke in dermatološke težave kljub majhni organski prizadetosti doživljala intenzivno. Reagirala je s somatskimi težavami, s čustveno labilnostjo, utrudljivostjo, motnjami spanja, zaradi česar mora počivati, kar krepi njen občutek neadekvatnosti. Sprememba delovnega mesta in nižja delovna učinkovitost pomenita zanjo izgubo lastne vrednosti, kar moti njeno duševno ravnovesje in je zato pod stalnim psihiatričnim tretmajem.

---

ZOR člen 200, 203